Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 228/15/8802	Košice I, 6.7.2015
EEČ : 2-63-220-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
-	v Košiciach a inde od mesiaca február 2015 doposiaľ neplnil svoju vyživovaciu povinnosť k dcére XXXXX., nar. XXXXX, hoci táto povinnosť mu vyplýva z rozsudku Okresného súdu XXXXX XXXXX, sp. zn. XXXXX zo dňa XXXXX, právoplatného XXXXX a ktorým mu bola určená povinnosť prispievať na dcéru XXXXX sumou vo výške 50,- EUR mesačne vždy do 10. dňa v mesiaci vopred k rukám matky dieťaťa odo dňa právoplatnosti rozsudku, čím takto pre poškodenú XXXXX dlhoval sumu vo výške 250,- EUR, 

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ XXXXX - XXXXX sp. zn. ČVS: ORP-XXXXX z XXXXX bolo začaté trestné stíhanie a uznesením zo XXXXX podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	v Košiciach a inde od mesiaca február 2015 doposiaľ neplnil svoju vyživovaciu povinnosť k dcére XXXXX nar. XXXXX, hoci táto povinnosť mu vyplýva z rozsudku Okresného súdu XXXXX XXXXX, sp. zn. XXXXX zo dňa XXXXX, právoplatného XXXXX a ktorým mu bola určená povinnosť prispievať na dcéru XXXXX sumou vo výške 50,- EUR mesačne vždy do 10. dňa v mesiaci vopred k rukám matky dieťaťa odo dňa právoplatnosti rozsudku, čím takto pre poškodenú XXXXX dlhoval sumu vo výške 200,- EUR.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

Preskúmaním vyšetrovacieho spisu bolo zistené, že návrh policajta je dôvodný.

Poškodená XXXXX v zápisnici o výsluchu vypovedala k obdobiu neplnenia výživného zo strany otca dieťaťa ako aj k výške dlžného výživného. Dňa 29.06.2015 v zápisnici o výsluchu potvrdila úhradu dlžného výživného obvineným vo výške 250,- EUR vrátane mesiaca jún 2015,  teda obvinený jej nedlhuje na výživnom žiadnu sumu.  

Z fotokópie ústrižku poštovej poukážky sa zisťuje, že obvinený dňa 25.06.2015 uhradil na adresu poškodenej sumu vo výške 250,- EUR, čo korešponduje s vyjadrením poškodenej o uhradení dlžného výživného. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Dagmar Vargová
prokurátorka